Milo Urban – Za vyšným mlynom

[novela (1926), Výkriky bez ozveny (1928)]

**Próza Za vyšným mlynom je novelou. Identifikujte znaky novely. Uvádzajte príklady.**

*Bez väčších odklonov od ústrednej dejovej línie?  
Potláčajú sa opisné zložky, epizódy?  
Blízkosť k dramatickému textu?   
Náhly zvrat a výrazná pointa na konci?   
Leitmotív?  
Málo postáv, jedna udalosť, každodenný život?*

**Ide o príbeh s tajomstvom (s detektívnou zápletkou). Čím sa líši novela Mila Urbana od klasickej detektívky?**

**Psychické rozpoloženie postavy sa nezobrazuje explicitne (priamo, opisom), ale cez paralely medzi stavom vedomia a nejakým javom. Napr. mlčanie Petra Štelinu na návšteve u Zalčíkov poukazuje na jeho nesmierne utrpenie. (s. 172) Nájdite miesta, kde sa v texte uplatňuje rovnaký princíp.**

*Pozn. Jóbovi priatelia na návšteve svedkami jeho nesmierneho utrpenia... Keď traja Jóbovi priatelia počuli o všetkom nešťastí, ktoré ho postihlo, prišli každý zo svojho kraja: Elifaz z Temanu, Bildad zo Šuachu a Sofar z Naamatu. Uzhovorili sa, že mu pôjdu prejaviť sústrasť a potešiť ho. Už zďaleka ho videli, ale nepoznali ho. I zaplakali hlasno, roztrhli si odev a zvysoka si trúsili prach na hlavy. Sadli si k nemu na zem, ale sedem dní a sedem nocí mu nik nepovedal ani slova, lebo videli, že jeho bolesť je nesmierna. (Jób 2, 11 – 12)  
[kniha Jób, kapitola 2, verš 11 – 12]*

**Vyhľadajte v texte príklady na obrazné, metaforické vyjadrovanie a pokúste sa o ich vlastnú interpretáciu.**

**V novele sa výrazne uplatňuje kontrastný kompozičný princíp. Identifikujte v texte kontrasty, ktoré majú výpovednú hodnotu.**

**Medzi výrazné motívy patrí motív cesty. V akých kontextoch sa objavuje?**

**Témou novely je:**

1. život na slovenskej dedine na začiatku 20. storočia,
2. v širšom zmysle skúmanie pravdy a spravodlivosti, konkrétne zločin a trest,
3. intímny život slovenskej dediny na príklade odcudzenia manželov,
4. dlhé neúspešné pátranie otca po vrahovi milovaného syna

Ak vás neuspokojila ani jedna z možností, sformulujte tému sami.

**V čom autor nadväzuje na svojich predchodcov Timravu a Tajovského?  
Ktoré znaky modernej prózy sa v texte uplatňujú?**

**Na základe vlastného čitateľského zážitku som každej z 12 častí novely dal názov. Pokúste sa tieto názvy vysvetliť, dešifrovať. Prerozprávajte podľa nich príbeh novely.**

**1. Zabitý  
2. Komu?**   
**3. Čudné priateľstvo**   
**4. Horúce slzy**   
**5. A – zase sa stretli**   
**6. Komu sa asi podobá?  
7. Načo dieťa balušiť**   
**8. No čo je, frajerka!  
9. Katrena ho nemá rada. To je to!**   
**10. V tme a daždi**   
**11. Čudný sen  
12. Malkovský odpust**

**Akoby sa počas rozhovoru Katreny a Petra Štelinu mŕtvy Ján zhmotnil do mysterióznej postavy, hororového prvku... Akoby chcel žiť život, ktorý mu Ondrej vzal... Zhodnoťte prítomnosť a význam hororových prvkov v texte.**

**Nájdite v texte úryvky silno pripomínajúce lyrizovanú prózu. ktorá nastúpila v slovenskej literatúre o desaťročie neskôr v tvorbe Ľ. Ondrejova, M. Figuli či D. Chrobáka.**

**Ako hodnotíte zobrazenie a funkciu malkovského ľudu ako postavy?**

**Vyjadrite vlastný názor na prečítané dielo.**

Literatúra:

*URBAN, M.: Výkriky bez ozveny. Bratislava : Slovenský spisovateľ, 1965.*

*CHMEL, R.: Slovník diel slovenskej literatúry 20. storočia. Bratislava : Kalligram, 2006.*